Cuneiform Tablet Prague I 571
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na pu-šu-ke-en₆ qí-bi-ma um-ma PUZUR₄-a-šùr-ma a-na KÙ.BABBAR-pí-kà ša šé-ep im-gu₅-a AN.NA 16 GÍN.TA ni-iš-a-ma-kum ù me-eḫ-ra-at KÙ.BABBAR ša šé-ep ku-lu-ma-a a-na ṣí-ib-tim ni-il₅-qé-ma 16 GÍN.TA AN.NA ù TÚG.ḪI.A ša-mu ANŠE.ḪI.A lá-šu ANŠE.ḪI.A ni-ša-a-ma a-na 5 u₄-me šu-IŠTAR ni-ṭá-ra-dam a-bi a-ta be-lí a-ta lu-qú-tám ša šé-ep al-be-lí la-ma e-lá-tum e-ru-ba-ni-ni a-li KÙ.BABBAR 1 GÍN e-li-ú a-ṣé-er ša ki ku-a-tí al-be-lí lu-bi₄-il₅-ma a-na i-ta-aṭ-lim li-dí-nu a-ki-a-am li-qé lá ú-šu-ru KÙ.BABBAR le-ru-ub-ma AN.NA ù TÚG.ḪI.A lu-uṣ ú 1 GÚ AN.NA ku-nu-ki ù 50 TÚG a-ṣé-er {d}IŠKUR.ANDUL šé-bi₄-il₅ ù i ṭup-pì-kà <gap> <gap>-ra-am šu-pur-šum šu-ma KÙ.BABBAR i ba-áb-tí-a uṣ-a-ma a-na pá-nim šé-bi₄-lam ku-lu-ma-a ú-qá-a e-ra-ba-ma a-ta-be-a-ma a-ta-la-kam